ને જે રિક્ષાવાળાને પગે વાગ્યું હશે અથવા તો પગમાં ખાલી ચડી હશે એ લોકો જ સાઈડ આપવા માટે પગને બદલે હાથનો ઉપયોગ કરશે. આવો કોઈ રિક્ષાવાળો પોતાનો ડાબો હાથ બતાવે તો તમારે માનવું કે તે આગળ જવા નથી માગતો. એ ત્યાં જ અટકી જશે, તમારેય અટકી જવું. એ પોતાના જમણા હાથની હથેળી બહાર કાઢીને ઊભી કરી દે, આશીર્વાદ આપવા જેવી, ‘તથાસ્તુ’ની મુદ્રા કરે તો તમારે એ તફર જરાય લક્ષ ન આપવું. એ તમને નહિ પણ પોતાના આગળના વાહન માટેનો સંકેત છે. આગળ જતા વાહનવાળાને એ કંઈક કહેવા માગે છે.